Sunderland
<s>Sunderland (čita se Sanderland) je lučki grad od 174,989 stanovnika na sjeveroistoku Engleske u Grofoviji Tyne and Wear, on je i administrativni centar metropolitanskog borougha City of Sunderland od 277,150 stanovnika.</s>

<s>Geografske karakteristike</s>

<s>Southend leži u estuariju rijeke Wear i duž obala Sjevernog mora, udaljen dvadesetak km jugoistočno od Newcastla.</s>

<s>Historija</s>

<s>Sunderland je izrastao iz tri naselja na samom ušću rijeke Wear.</s>

<s>Najstarije od njih na sjevernoj obali rijeke, kasnije nazvano - Monkwearmouth, niklo je pored samostana osnovanog 674.</s><s>U tom naselju je rođen i školovao se Beda Uvaženi (672 / [[673-735), poznati anglosaksonski kroničar.</s><s>Na užnoj strani rijeke, malo prema zapadu, ležalo je naselje - Bishopwearmouth, nazvano tako jer je 930. dano kao feud biskupiji Grofovije Durham .</s><s>Treće naselje Wearmouth je za ranog srednjeg vijeka bilo jedina luka Durhama, ono je uspješno trgovalo solju i ribom.</s>

<s>Stopljena naselja nazvana su - Sunderland, najvjerojatnije po jednom dijelu Monkwearmoutha, koje je bilo sundered (odvojeno) od samostana.</s>

<s>Sunderland je dobio povelju o statusu grada krajem 12. vijeka, a 1634. i povelju kojom je  postao borough.</s>

<s>Ekspanzija trgovine ugljenom tokom 17. vijeka, koja se bazirala na razvoju rudarstva po dolini rijeke Wear, rezultirala je naglim rastom grada.</s><s>Računa se da se krajem 17. vijeka izvozilo nekih 180.000 tona ugljena godišnje iz Sunderlanda.</s><s>Do sredine 18. vijeka razvila se i brodogradnja, pa je u to vrijeme vjerojatno bio lider britanske brodogradnje.</s><s>U isto to vrijeme razvila se i manufakturna proizvodnja stakla i keramike.</s>

<s>Velika zavisnost lokalne privrede od brodogradnja i remonta brodova, dovela je do velike nezaposlenosti za Velika ekonomska kriza 1930-ih.</s><s>Tad se shvatilo da se njegova privreda mora diverzificirati, zbog tog su izgrađene industrijske zone kod Southwicka i Hendona, kao punktovi koji bi mogli privući nove industrije.</s><s>Krajem 20. vijeka rudarstvo i brodogradnja su bankrotirali.</s>

<s>Privreda i obrazovanje</s>

<s>U današnjem Sunderlandu nove industrije su elektronika i automatika, a sektor usluga postaje sve važniji za lokalnu privredu.</s>

<s>Sunderland ima univerzitet, muzej i umjetničku galeriju.</s><s>Pored grada u distriktu leže turistički gradići Roker i Seaburn.</s>

<s>Pobratimski gradovi</s>

<s>, Harbin
, Saint-Nazaire
, Washington, D.C.
, Essen</s>

<s>Izvori</s>

<s>Vanjske veze</s>

<s>Sunderland City Council</s>

<s>Gradovi u Engleskoj
Tyne and Wear</s>

